wickkiey/tamil-wikipedia-chunked huggingface dataset:
# அனுக்ரா நாராயண் சின்கா

## ஆரம்ப கால வாழ்க்கை

அனுக்ரா நாராயண் சின்கா விசுவேசுவர் தயால் சின்காவுக்கு 1887 சூன் 18 அன்று பீகாரின் முந்தைய கயா மாவட்டத்தின் (இன்று அவுரங்காபாத் என்று அழைக்கப்படுகிறது) போவன் கிராமத்தின் குடும்பத்தில் பிறந்தார். அவர் ராஜ்புத் சாதியைச் சேர்ந்தவர், அவரது இளைய மகன் சத்யேந்திர நாராயண் சின்ஹா பீகார் முதல்வரானார். ஒரு சிறுவனாக இருக்கும்போதே இவரது தேசபக்தி நற்பண்புகள் விளங்கின. தனது ஆரம்பக் கல்வியை கிராமப் பள்ளியில் பெற்றார். இளையோர் பள்ளியிலிருந்து பட்டப்படிப்பு வரை சுதந்திர போராட்ட வீரர்களில் இவரும் ஒருவராவார். 1942 இல் இவர் பிரிட்டிசு அதிகாரிகளால் கைது செய்யப்பட்டு அசாரிபாக் மத்திய சிறையில் அடைக்கப்பட்டார். 1944 ஆம் ஆண்டில் விடுவிக்கப்பட்ட இவர் தொற்றுநோயால் பாதிக்கப்பட்ட மக்களுக்கு சேவை செய்வதில் தன்னை ஈடுபடுத்திக் கொண்டார்.  
சுதந்திரத்திற்குப் பிறகு இவர் நிதி அமைச்சராகவும் பீகார் துணை முதல்வராகவும் பீகாரின் அனைத்து சுற்று வளர்ச்சிக்கும் தன்னை அர்ப்பணித்தார்.
# தேர் எல் பகாரி

**தேர் எல் பகாரி** (**Deir el-Bahari** or **Dayr al-Bahri**) ( எகிப்தின் லக்சர் ஆளுநனரகத்தில் பாயும் நைல் நதியின் மேற்கு கரையில் அமைந்த அல்-உக்சுர் நகரத்திற்கு அருகே அமைந்த பண்டைய எகிப்திய பார்வோன்களின் கல்லறைக் கோயில்கள் மற்றும் எகிப்தியக் கடவுள்களின் கோயில்கள் கொண்ட இடமாகும். இது தீபை-அல்-உக்சுர் நகரத்திற்கு வெகு அருகில் உள்ளது. கிமு 15 முதல் 20-ஆம் நூற்றாண்டு வரையில் இங்கு நிறுவப்பட்ட கல்லறைக் கோயில்களை கிபி 1894– 1896-ஆண்டுகளின் அகழாய்வில் கண்டுபிடித்தனர்.  
தேர் எல் பகாரியில் பதினொன்றாம் வம்ச பார்வோன் இரண்டாம் மெண்டுகொதேப் மற்றும் எகிப்திய அரசி ஆட்செப்சுட்டுவின் கல்லறைக் கோயில்கள் உள்ளது. மேலும் இங்கு பதினெட்டாம் வம்ச பார்வோன்களான மூன்றாம் தூதுமோசு மற்றும் முதலாம் அமென்கோதேப் ஆகியோர் எகிப்தியக் கடவுள்களுக்கு பெரிய அளவில் நிறுவிய கோயில்கள் மற்றும் கட்டிடங்கள் உள்ளது.  
1979-இல் **தேர் எல் பகாரி**யின் பண்டைய கட்டிடத் தொகுதிகளை இயுனேசுகோ உலகப் பாரம்பரியக் களமாக அறிவிக்கப்பட்டுள்ளது.
# தேர் எல் பகாரி

## அமைவிடம்

மேல் எகிப்தில் நைல் நதி பாயும் தீபை நகரத்திற்கு வெளியே அமைந்த மலைக்குன்றுகளில் தேர் எல் பகாரி தொல்லியல் களம் உள்ளது.
# தேர் எல் பகாரி

## தீவிரவாதிகளின் தாக்குதல்கள்

1997-இல் நடைபெற்ற தீவிரவாதிகளின் தாக்குதல்களால், தேர் எல் பகாரியில் உள்ள இராணி ஆட்செப்சுட்டுவின் கல்லறைக் கோயிலை பார்வையிட்டுக் கொண்டிருந்த 62 சுற்றுலாப் பயணிகள் சுட்டுக் கொல்லப்பட்டனர்.  
வின் பெயர் பொறித்த செப்புப் பாத்திரம்]]  
காலத்தவர்களின் ஜாடி]]
# தேர் எல் பகாரி

## இதனையும் காண்க

- பண்டைய எகிப்திய அரசமரபுகள்
- அல்-உக்சுர் கோயில்
- தீபை
# தேர் எல் பகாரி

## ஆதாரம்

- Mertz, Barbara (1964). "Temples, Tombs and Hieroglyphs". New York: Coward-McCann.
# பிரித்தானியத் தீவுகளின் மரபியல் வரலாறு

**பிரித்தானியத் தீவுகளின் மரபியல் வரலாறு ** *(genetic history of the British Isles)* மாந்தரின மக்கள்தொகை மரபியல் ஆய்வுப் புலத்தின் ஒரு கிளைப்புலமாகும். இது மக்கள்தொகை<nowiki/>களின் மரபியல் ஒற்றுமைகளையும் வேற்றுமைகளையும் பயிலும் மரபன் ஓர்வுத் தொழில்நுட்பங்களோடு உருவாகியது. பிரித்தானியத் தீவுகளின் மக்கள்தொகை மரபியல் முடிவுகள் பிரித்தானியத் தீவுகளின் மாந்தரின வரலாற்றில் இருந்து பெறப்பட்டாலும் அவ்வரலாற்றுக்குப் பெருபங்காற்றியுள்ளது. பொதுவாகவும் சிறப்பாகவும் பிரித்தானிய மொழியியல், தொல்லியல், வரலாறு, கால்வழியியல் ஆகியவற்றுக்குப் பெரும்பங்காற்றியுள்ளது.  
பிரித்தானியத் தீவுகளை நோக்கிய புலம்பெயர்வு வழித்தடங்களைப் பற்றிய ஆய்வு விவாத்திலேயே உள்ளது. ஆங்கிலக் கால்வாய் வழியாக கென்ட் பகுதிக்குள் புலம்பெயர்ந்த குறுகிய மிகத் தெளிவாக அறிந்த வழித்தடத்தோடு, கடந்த ஆயிரம் ஆண்டுகளாக இடைக் கற்கால தாகர் நிலப்பால வழித்தடமும் அட்லாண்டிக் கடற்கரைவழி கடல்சார் தொடர்புகளும் முதன்மை வாய்ந்த பிற வழித்தடங்களாகும்.  
மிக முதன்மையான புலம்பெயர்வு காலங்களும் கூட விவாத்திலேயே உள்ளன. ஐரோப்பாவில் இருந்து அறிமுகமாகிய புதிய கற்கால வேளாண்மையின்போது பிரித்தானியத் தீவுகளுக்குள் பேரளவில் மக்கள்தொகை மாற்றமலடிக்கடி நிகழ்ந்துள்ளது. வேளாண்மைத் தொழில்நுட்பத்தைப் புலம்பெயர்ந்த் சிலரிடம் இருந்தோ அல்லது மக்கள்தொகையை பெரிதும் மாற்றிய குடியேறிகளிடம் இருந்தோ உள்ளூர் மக்கள் பயின்றிருக்கலாம்.  
புலம்பெயர்வின் பிற முதன்மையான வரலாற்றுக் காலங்களாக, கெல்டிக முழிகளின் அறிமுக்க் காலமும் வெண்கல, இரும்புத் தொழில்நுட்பங்கள் அறிமுகமாகிய காலங்களும்யௌரோமப் புலம்பெயர்வுக் காலமும் கேயல்சுகளின் ஊடுறுவல் காலமும் ஆங்கிலோ-சாக்சானியரின் ஊடுறுவல் காலமும் வைக்கிங் தாக்க்க் காலமும் 1066 ஆம் ஆண்டைய நார்மானியரின் இங்கிலாந்து முற்றுகையும் ஐரோப்பியச் சமயப் போர்களின் காலமும் கருதப்படுகின்றன. மேலும் பிரித்தானியத் திவகத்துக்கு உள்ளேயே பல்வேறு வட்டாரங்களுக்கு நிகழ்ந்த இடம்பெயர்வுகளின் காலங்களும் முதன்மை பெறுகின்றன.
# பிரித்தானியத் தீவுகளின் மரபியல் வரலாறு

## கலக்கரு மரபன் பகுப்பாய்வுகள்

### இடைக் கற்கால மக்கள்தொகை

இடைக் கற்கால பிரித்தானியர் மேற்கு ஐரோப்பா முழுவதும் பரவியிருந்த இடைக் கற்கால மக்களோடு நெருங்கிய உறவு பூண்டிருந்தனர். இந்த மக்கள்தொகையினர் வெளிர்நிறக் கண்களும் பாலமப் புரத (lactose) ஒவ்வாமையும் கருத்துச் சுருண்ட அல்லது அலைவான முடியும் அடர்கருப்பு அல்லது கருப்புத் தோல்நிறமும் பெற்றிருந்துள்ளனர்.
# பிரித்தானியத் தீவுகளின் மரபியல் வரலாறு

## கலக்கரு மரபன் பகுப்பாய்வுகள்

### கண்டஞ்சார் புதிய கற்கால உழவர்கள்

இடைக் கற்கால பிரித்தானியர் மேற்கு ஐரோப்பா முழுவதும் பரவியிருந்த இடைக் கற்கால மக்களோடு நெருங்கிய உறவு பூண்டிருந்தாலும், புதிய கற்காலப் பிரித்தானியரோ இபேரியத் தீவக மக்களையும் நடுவண் ஐரோப்பிய இடைநிலைப் புதிய கற்கால மக்களை ஒத்தமைந்தனர். இவர்களில் 75% மூதாதையர்வழி அனத்தோலிய உழவரையும் எஞ்சிய பகுதி ஐரோப்பிஅக் கண்ட மேற்குப்புற வேட்டை-உணவுதிரட்டல் மக்களை ஒத்தமைந்தனர். சில பிரித்தானியப் புதிய கற்காலத் தனியர்கள் சற்றே 10% கூடுதலான மேற்குப்புற வேட்டை-உணவுதிரட்டல் மக்களின் மரபன்களைப் பெற்றுள்ளனர். வேல்சு சார்ந்த தனியர்களில் மேற்குப்புற வேட்டை-உணவுதிரட்டல் மக்களின் மரபன்களின் கலப்பைக் காணவியலவில்லை. ஆனால், தென்கிழக்கு இங்கிலாந்தும் இசுகாட்லாந்தும் சார்ந்த தனியர்களில் மேற்குப்புற வேட்டை-உணவுதிரட்டல் மக்களின் மிக உயர்நிலைக் கலப்பைக் காணமுடிகிறது. தென்மேற்கு இங்கிலாந்தும் நடுவண் இங்கிலாந்தும் சார்ந்த தனியர்களில் மேற்குப்புற வேட்டை-உணவுதிரட்டல் மக்களின் இடைநிலைப்பட்ட கலப்பைக் காணமுடிகிறது. இதில் இருந்து பிரித்தானியத் தீவுகளுக்கு வேளாண்மை கடல்வழியாக வடமேற்கு ஐரோப்பாவில் இருந்து பேரளவில் தொடர்ந்து வந்த மக்கள்தொகைத் தலைமுறைகளால் கொணரப்பட்டுள்ளது.
# குன்வர் சிங்

**பாபு குன்வர் சிங் (Kunwar Singh)** மற்றும் **குயர் சிங்** அல்லது **குவர் சிங்** என்றும் அழைக்கப்படும் (1777 ஏப்ரல் 23 – 1858 ஏப்ரல் 26) இவர் 1857 ஆம் ஆண்டு சிப்பாய்க் கிளர்ச்சியின் போது ஒரு தலைவராக இருந்தார். தற்போது இந்தியாவின் பீகாரில், போஜ்பூர் மாவட்டத்தில் ஒரு பகுதியாக இருக்கும் ஜகதீசுபூரின் பார்மர் ராஜபுத்திர உஜ்ஜைனியா குலத்தைச் சேர்ந்த மகாராஜா ஜமீந்தார் குடும்பத்தைச் சேர்ந்தவராவார். தனது 80 வயதில், பிரிட்டிசு கிழக்கிந்திய கம்பெனியின் கட்டளையின் கீழ் துருப்புக்களுக்கு எதிராக ஆயுதமேந்திய படையினரை வழிநடத்தினார். பீகாரில் ஆங்கிலேயர்களுக்கு எதிரான போராட்டத்தின் தலைமை அமைப்பாளராகவும் இருந்தார். இவர் **வீர குன்வர் சிங்** என்று பிரபலமாக அறியப்படுகிறார்.
# குன்வர் சிங்

## ஆரம்ப கால வாழ்க்கை

குன்வர் சிங் 1777 ஏப்ரல் 23 ஆம் தேதி பீகார் மாநிலத்தில் சாகாபாத் (இப்போது போஜ்பூர் ) மாவட்டத்தின் ஜகதீசுபூரில் மகாராஜா சகாப்சாதா சிங் மற்றும் மகாராணி பஞ்சரதன் தேவி ஆகியோருக்கு பிறந்தார். இவர் உஜ்ஜைனியா ராஜ்புத்திர குலத்தைச் சேர்ந்தவர். ஒரு பிரிட்டிசு நீதித்துறை அதிகாரி குன்வர் சிங் பற்றிய விளக்கத்தை அளித்து அவரை "ஆறு அடி உயரமுள்ள ஒரு உயரமான மனிதர்" என்று வர்ணித்துள்ளார். இவர் நீளமான மூக்குடன் ஒரு பரந்த முகம் கொண்டவர் என்றும் விவரித்துள்ளார். இவரது பொழுதுபோக்கைப் பொறுத்தவரை, பிரிட்டிசு அதிகாரிகள் இவரை குதிரை சவாரி செய்வதில் மிகவும் ஆர்வமுள்ள வேட்டைக்காரர் என்று வர்ணித்துள்ளனர்.  
1826 இல் இவரது தந்தை இறந்த பிறகு, குன்வர் சிங் ஜகதீசுபூரின் ஆட்சியாளர் ஆனார். இவரது சகோதரர்களும் சில கிராமங்களை மரபுரிமையாகப் பெற்றனர். இருப்பினும் அவற்றின் சரியான ஒதுக்கீடு குறித்து ஒரு சர்ச்சை எழுந்தது. இந்த சர்ச்சை இறுதியில் தீர்க்கப்பட்டது மற்றும் சகோதரர்கள் நல்லுறவைக் கொண்டிருந்தனர்.  
இவர் கயா மாவட்டத்தில் உள்ள தியோ-முங்கா பகுதியைச் சேர்ந்த ஜமீந்தாரான ராஜா பதே நாராயண் சிங்கின் மகளை மணந்தார். இவர் ராஜபுத்திரர்களின் சிசோடியா குலத்தைச் சேர்ந்தவராவார்.
# குன்வர் சிங்

## 1857 கிளர்ச்சியில் பங்கு

1857 ஆம் ஆண்டு பீகாரில் நடந்த சிப்பாய்க் கிளர்ச்சிக்கு சிங் தலைமை தாங்கினார். அப்போது இவருக்கு கிட்டத்தட்ட எண்பது வயதாக இருந்தது. மேலும் அவர் ஆயுதமேந்தும்போது உடல்நிலை சரியில்லாமல் இருந்தார். இவருக்கு இவரது சகோதரர் பாபு அமர் சிங் மற்றும் இவரது தளபதி அரே கிருட்டிணா சிங் இருவரும் உதவி செய்தனர் . இவர்களின் உதவியினாலேயே குன்வர் சிங் ஆரம்ப இராணுவ வெற்றியை பெற்றார் என்று சிலர் வாதிடுகின்றனர். இவர் நன்கு சண்டையிட்டார். கிட்டத்தட்ட ஒரு வருடம் பிரிட்டிசு படைகளைத் துன்புறுத்தினார். கடைசி வரை வெல்லமுடியாதவராக இருந்தார். இவர் கெரில்லா போர்க்கலையில் நிபுணராக இருந்தார். இவரது தந்திரோபாயங்கள் ஆங்கிலேயர்களை குழப்பத்தில் ஆழ்த்தின.  
சூலை 25 அன்று தனாபூரில் கிளர்ச்சி செய்த படையினரின் தலைமைய சிங் ஏற்றுக்கொண்டார். இரண்டு நாட்களுக்குப் பிறகு இவர் மாவட்ட தலைமையகமான அர்ராவை ஆக்கிரமித்தார். தளபதி வின்சென்ட் ஐரே ஆகத்து 3 ஆம் தேதி நகரத்தை விடுவித்து, சிங்கின் படையைத் தோற்கடித்து, ஜகதீசுபூரை அழித்தார். கிளர்ச்சியின் போது, இவரது இராணுவம் கங்கை நதியைக் கடக்க வேண்டியிருந்தது. தக்ளசின் இராணுவம் இவரது படகை சுட்டதில் இவரது சிங்கின் இடது மணிக்கட்டை சிதறடித்தது. தனது கை பயனற்றதாகிவிட்டதாலும், குண்டு காயம் காரணமாக தொற்றுநோய்க்கான கூடுதல் ஆபத்து இருப்பதாகவும் சிங் உணர்ந்து, தனது இடது கையை வெட்டி கங்கையில் வீசினார்.  
சிங் தனது மூதாதையர் கிராமத்தை விட்டு வெளியேறி 1857 திசம்பரில் இலக்னோவை அடைந்தார், அங்கு இவர் மற்ற கிளர்ச்சி தலைவர்களை சந்தித்தார். மார்ச் 1858 இல் இவர் ஆசம்கரை ஆக்கிரமித்து, இப்பகுதியைக் கைப்பற்றுவதற்கான ஆரம்ப பிரிட்டிசாரின் முயற்சிகளைத் தடுத்தார். இருப்பினும், இவர் விரைவில் அந்த இடத்தை விட்டு வெளியேற வேண்டியிருந்தது. தக்ளசல் துரத்தப்பட்ட இவர் , பீகார் அர்ராவை நோக்கி பின்வாங்கினார். ஏப்ரல் 23 அன்று, தளபதி லெ கிராண்ட் (இந்தியில் லெ கார்ட்) தலைமையிலான படைக்கு எதிராக ஜகதீசுபூர் அருகே நடந்த சண்டையில் சிங் வெற்றி பெற்றார். 1858 ஏப்ரல் 26, அன்று இவர் தனது கிராமத்தில் இறந்தார். இவரது சகோதரர் இரண்டாம் அமர் சிங் போராட்டத்தைத் தொடர்ந்தார். மேலும் சில மாதங்கள் சாகாபாத் மாவட்டத்தில் ஒரு இணையான அரசாங்கத்தை நடத்தினார். 1859 அக்டோபரில், அமர் சிங் நேபாளத்தில் கிளர்ச்சித் தலைவர்களுடன் சேர்ந்தார்.
# குன்வர் சிங்

## மரபு

இந்தியாவின் சுதந்திர இயக்கத்திற்கு இவர் அளித்த பங்களிப்பை கௌரவிப்பதற்காக, இந்திய அரசு 1966 ஏப்ரல் 23 அன்று ஒரு நினைவு அஞ்சல் முத்திரையை வெளியிட்டது. . பீகார் அரசு 1992 இல் அர்ராவில் வீர குன்வர் சிங் பல்கலைக்கழகத்தை நிறுவியது.  
2017 ஆம் ஆண்டில், வடக்கு மற்றும் தெற்கு பீகாரை இணைக்கும் அர்ரா-சாப்ரா பாலம் என்றும் அழைக்கப்படும் பாலத்திற்கு வீர குன்வர் சிங் பெயரிட்டு திறந்து வைக்கப்பட்டது. 2018 ஆம் ஆண்டில், குன்வர் சிங் இறந்த 160 வது ஆண்டு நிறைவைக் கொண்டாடும் விதமாக, பீகார் அரசு இவரின் சிலையை ஆர்டிங்கே பூங்காவில் மீண்டும் நிறுவியது. இந்த பூங்கா அதிகாரப்பூர்வமாக 'வீர குன்வர் சிங் ஆசாதி பார்க்' என்றும் பெயர் மாற்றப்பட்டது.  
பிரிட்டிசு ஒடுக்குமுறைக்கு எதிராக போராடிய ஒரு நாயகனாக பல போஜ்புரி நாட்டுப்புற பாடல்களில் இவர் குறிப்பிடப்படுகிறார். ஒரு குறிப்பிட்ட நாட்டுப்புற பாடல் கூறுகிறது:  
1970களில், நக்சலைட் கிளர்ச்சியாளர்களை எதிர்த்துப் போராடுவதற்காக பீகாரில் ராஜ்புத்திர இளைஞர்களால் ' குயர் சேனா ' (குன்வாரின் இராணுவம்) என்று அழைக்கப்படும் ஒரு தனியார் நில உரிமையாளர் போராளிக்குழு உருவாக்கப்பட்டது. இதற்கு குன்வர் சிங் பெயரிடப்பட்டது.  
ஜகதீசு சந்திர மாத்தூர் எழுதிய *விஜய் கி வேலா* (வெற்றியின் தருணம்) என்ற நாடகம் குன்வர் சிங்கின் வாழ்க்கையின் பிற்பகுதியை அடிப்படையாகக் கொண்டது. சுபத்ரா குமாரி சவுஹான் எழுதிய " ஜான்சி கி ராணி " கவிதையிலும் இவர் குறிப்பிடப்படுகிறார்.
# பக்த் கான்

## வாழ்க்கை கதை

பக்த் கான் தனது தந்தைவழியில் ரோகில்லா பாரம்பரியத்தைச் சேர்ந்தவர். இவரது தாயார் அயோத்தியின் இளவரசியாவார். வட இந்தியாவின் உத்தரப் பிரதேச மாநிலத்தின் வடமேற்கு பகுதியான ரோகில்கண்டில் உள்ள பிஜ்னோரில் பிறந்த இவர் பின்னர் கிழக்கிந்திய கம்பெனியின் இராணுவத்தில் தலைமை அதிகாரியாக இருந்தார். வங்காள குதிரைப் படையில் நாற்பது வருட அனுபவத்தைப் பெற்றிருந்தார். மேலும் முதல் ஆங்கிலேய-ஆப்கான் போர் நடவடிக்கைகளில் பங்கேற்றார் . .  
கிளர்ச்சிக்கு முன்னர் சுபேதார் பக்த் கான் 1857இல் தில்லி முற்றுகையின்போது இவருக்கு எதிராக பணியாற்றவிருந்த பலர் உட்பட பல பிரிட்டிசு அதிகாரிகளுக்கு நன்கு அறிமுகவானர். ஒரு கர்னல் இவரை "மிகவும் புத்திசாலித்தனமானவர்" என்று விவரித்தார். இவர் "ஆங்கில சமுதாயத்தை" மிகவும் விரும்பினார்".
# பக்த் கான்

## கிளர்ச்சி

1857 ஆம் ஆண்டின் இந்திய சிப்பாய்க் கிளர்ச்சி தொடங்கியது, சிப்பாய்களின் ஒரு குழு பன்றிக்கொழுப்பு தடவப்பட்டதாகக் கூறப்பட்ட துப்பாக்கி தோட்டாக்களை அறிமுகப்படுத்தியதற்கு எதிராக கிளர்ந்தெழுந்தது. பன்றியின் இறைச்சியை இஸ்லாத்தில் சாப்பிட அனுமதிக்காததால் முஸ்லீம் வீரர்களை புண்படுத்தியது. இது சைவ உணவு உண்ணும் இந்து வீரர்களையும் புண்படுத்தியது. ஆங்கிலேயர்களுக்கு எதிராக தில்லியைச் சுற்றியுள்ள பகுதிகளில் எழுச்சி வேகமாக பரவியது.  
பரேலியில் கலகம் வெடித்தவுடன், சுபேதார் பகதூர் கான் சம்பந்தப்பட்ட சிப்பாய்களால் தலைவராகத் தேர்ந்தெடுக்கப்பட்டார். மீரட்டில் நடந்த கிளர்ச்சி குறித்து பக்த்கான் கேள்விப்பட்டதும், முகலாய பேரரசர் பகதூர் சா சாபரின் இராணுவத்தை ஆதரிப்பதற்காக தில்லிக்கு செல்ல முடிவு செய்தார். 1857 சூலை 1 ஆம் தேதி பக்த்கான் தில்லிக்கு வந்தபோது, ஏராளமான ரோகில்லா சிப்பாய்களுடன், நகரம் ஏற்கனவே கிளர்ச்சிப் படைகளால் கைப்பற்றப்பட்டிருந்தது. முகலாய ஆட்சியாளர் பகதூர் சா சாபர் இந்தியப் பேரரசராக அறிவிக்கப்பட்டார். பக்த் கான் தலைமையிலான பரேலி படைப்பிரிவில் வங்காள பூர்வீக காலாட்படையின் நான்கு படைப்பிரிவுகள், குதிரைப்படை ஒன்று மற்றும் பீரங்கி படைகள் ஆகியவை இருந்தது. இந்த கணிசமான எண்ணிக்கையிலான படைபலத்தால் தில்லியை முற்றுகையிட்ட ஆங்கிலேயர்களைக் கலங்கடித்தது. மேலும் பகதூர் சா சாபரைக் கவர்ந்தது. பேரரசரை சந்திக்க பக்தும் இவரது அதிகாரிகளும் விரைவாக வரவழைக்கப்பட்டனர்.  
மிர்சா சாகீருதீன் என்றும் அழைக்கப்படும் பேரரசரின் மூத்த மகன், மிர்சா முகலால், , தலைமைத் தளபைதியாக் இருந்தார். ஆனால் அவருக்கு இராணுவ அனுபவம் இல்லை. புதிதாக மீட்டெடுக்கப்பட்ட முகலாய வம்சம் ஏற்கனவே நகரத்தில் உள்ள சிப்பாய்களிடையே கொள்ளை மற்றும் ஒழுக்கமின்மை பிரச்சினைகளை எதிர்கொண்டது. பக்த்கான் தனது படைகளுடன் தில்லிக்கு வந்த தருணம் இது. அவரது வருகையால், தலைமை நிலை மேம்பட்டது. பக்த்கானின் நிர்வாக திறன்கள் விரைவாகத் தெரிந்தன. மேலும் பேரரசர் இவருக்கு உண்மையான அதிகாரத்தையும் *சாகேப்-இ-ஆலம் பகதூர்* அல்லது தலைமை ஆளுநர் என்ற பதவியை கொடுத்தார். மிர்சா சாகிருதீன் தளபதியாக இருந்தபோதிலும் கான் சிப்பாய் படைகளின் மறைமுகத் தளபதியாக இருந்தார்.  
தில்லி 1857 சூன் 8 அன்று முற்றுகையிடப்பட்டது. செப்டம்பர் 14 அன்று, ஆங்கிலேயர்கள் காஷ்மீர் வாயிலைத் தாக்கினர். பகதூர் சா 1857 செப்டம்பர் 20 அன்று பக்த்கானின் வேண்டுகோளுக்கு எதிராக ஆங்கிலேயர்களிடம் சரணடைவதற்கு முன்பு உமாயூனின் கல்லறைக்கு ஓடிவிட்டார். பின்னர், பேரரசர் கைது செய்யப்பட்டார். பிரிட்டாசார் முன்னிலையில் முகலாய இளவரசர்கள் தூக்கிலிடப்பட்டனர்.  
பக்த்கான் தில்லியை விட்டு வெளியேறி லக்னோ மற்றும் ஷாஜகான்பூரில் கிளர்ச்சிப் படைகளுடன் சேர்ந்தார். பின்னர், பகதூர் சா சாபர் மீது தேசத் துரோக குற்றம் சாட்டப்பட்டு யங்கோனுக்கு நாடுகடத்தப்பட்டார். அங்கு அவர் 1862இல் இறந்தார்.
# பக்த் கான்

## இறப்பு

தில்லியில் இருந்து வெளியேற்றப்பட்ட பிறகு, கலகத்தின் கடைசி காலத்தில் ஆங்கிலேயர்களால் அவர் படுகாயமடைந்தார். அதன்பிறகு 1859 இல் நேபாளத்தின் தெராய் சமவெளியில் இறந்தார்.
# சங்கத்தமிழன்

***சங்கத்தமிழன்*** (*Sangathamizhan*) என்பது விஜய் சந்தர் எழுதி இயக்கிய 2019 இந்திய தமிழ்- மொழி அதிரடித் திரைப்படம்.
இத்திரைப்படத்தில் விஜய் சேதுபதி, ராசி கன்னா, நிவேதா பெத்துராஜ் நடித்துள்ளனர். இசையை விவேக்-மெர்வின் இசையமைத்துள்ளார், ஒளிப்பதிவை ஆர்.வெல்ராஜ் கையாண்டார். முதன்மை படப்பிடிப்பு 2019 பிப்ரவரி மாதத்தில் ஹைதராபாத்தில் தொடங்கப்பட்டதாக கூறப்படுகிறது. திரைப்படம் 15 நவம்பர் 2019 அன்று வெளியிடப்பட்டது.
# சங்கத்தமிழன்

## நடிப்பு

- விஜய் சேதுபதி - சங்கத்தமிழன் & முருகா
- ராசி கன்னா - கமலினி
- நிவேதா பெத்துராஜ் - தேன்மொழி
- சூரி - சூரி
- நாசர் - தேவராஜா
- சிறீமன் - வெங்கடேஷா
- இராசேந்திரன் - கிட்டப்பா
# பரிந்திர குமார் கோசு

**பரிந்திர குமார் கோசு** அல்லது **பரிந்திர கோசு**, அல்லது, பிரபலமாக, **பரின் கோசு** (1880 சனவரி 5 - 1959 ஏப்ரல் 18) இவர் ஓர் இந்திய புரட்சியாளரும் மற்றும் பத்திரிகையாளரும் ஆவார். வங்காளத்தில் ஒரு புரட்சிகர அமைப்பான ஜுகந்தரின் நிறுவன உறுப்பினர்களில் ஒருவராகவும் இருந்தார். மேலும் பரிந்திர கோசு அரவிந்தரின் தம்பியாவார்.
# பரிந்திர குமார் கோசு

## ஆரம்ப கால வாழ்க்கை

பரிந்திர கோசு 1880 சனவரி 5 அன்று லண்டனுக்கு அருகிலுள்ள குரோய்டோனில் பிறந்தார். இவரது தந்தை மருத்துவர் கிருட்டிணாதன் கோசு மாவட்ட அறுவை சிகிச்சை நிபுணராக இருந்தார். இவரது தாயார் சுவர்ணலதா பிரம்ம மதம் மற்றும் சமூக சீர்திருத்தவாதியான அறிஞர் ராஜ்நாராயண் பாசுவின் மகளாவார். புரட்சிகர மற்றும் ஆன்மீகவாதியுமான அரவிந்தர் பரிந்திரநாத்தின் மூன்றாவது அண்ணன் ஆவார். இவரது இரண்டாவது அண்ணன் மன்மோகன் கோசு, ஆங்கில இலக்கிய அறிஞர், கவிஞர் மற்றும் கொல்கத்தாவின் மாநிலக் கல்லூரி மற்றும் தாக்கா பல்கலைக்கழகத்தில் ஆங்கில பேராசிரியராக இருந்தார். இவருக்கு சரோஜினி கோசு என்ற அக்காவும் இருந்தார்.  
பரிந்திரநாத் தேவ்கரில் உள்ள பள்ளியில் பயின்றார். 1901இல் பாட்னா கல்லூரியில் சேர்ந்தார். பின்னர், இவர் பரோடாவில் இராணுவப் பயிற்சி பெற்றார். இந்த காலத்தில், (19 ஆம் நூற்றாண்டின் பிற்பகுதியில் - 20 ஆம் நூற்றாண்டின் முற்பகுதியில்) பரிந்திரநாத் அரவிந்தரால் ஈர்க்கப்பட்டு புரட்சிகர இயக்கத்தில் சேர்ந்தார்.
# பரிந்திர குமார் கோசு

## புரட்சிகர நடவடிக்கைகள்

பரிந்திரநாத் 1902இல் மீண்டும் கொல்கத்தாவுக்கு வந்து ஜதிந்திரநாத் முகர்ஜியின் உதவியுடன் வங்காளத்தில் பல புரட்சிகர குழுக்களை ஏற்பாடு செய்யத் தொடங்கினார். 1906ஆம் ஆண்டில், *ஜுகந்தர்* என்ற பெங்காலி வார இதழையும், ஜுகந்தர் என்ற புரட்சிகர அமைப்பையும் ஆர்ம்பித்தார். அனுசீலன் சமிதியின் உள் வட்டத்திலிருந்து ஜுகந்தர் உருவாக்கப்பட்டது. மேலும் இது இந்திய மண்ணிலிருந்து பிரிட்டிசாரை வெளியேற்ற ஆயுதமேந்திய போர்க்குணமிக்க நடவடிக்கைகளுக்கான தயாரிப்புகளைத் தொடங்கியது.  
பரிந்திரநாத் மற்றும் ஜதிந்திரநாத் முகர்ஜி அல்லது பாகா ஜதின் ஆகியோர் வங்காளம் முழுவதிலுமிருந்து பல இளம் புரட்சியாளர்களை சேர்ப்பதில் முக்கியப் பங்கு வகித்தனர். புரட்சியாளர்கள் கொல்கத்தாவின் மாணிக்தலாவில் மாணிக்தலா என்ற குழுவை உருவாக்கினர். அவர்கள் வெடிகுண்டுகளைத் தயாரிக்கத் தொடங்கி ஆயுதங்கள் மற்றும் வெடிமருந்துகளை சேகரித்த ஒரு ரகசிய இடமாகும்.  
1908ஆம் ஆண்டு ஏப்ரல் 30 ஆம் தேதி குதிராம் மற்றும் பிரபுல்லா என்ற இரண்டு புரட்சியாளர்கள் கிங்ஸ்போர்டைக் கொல்ல முயற்சித்ததைத் தொடர்ந்து, காவல்துறையினர் அதன் விசாரணையை தீவிரப்படுத்தினர். இது 1908 மே 2 அன்று பரிந்திரநாத் மற்றும் அரவிந்தர் ஆகியோரை கைது செய்ய வழிவகுத்தது. மேலும் இவரது பல தோழர்களும் கைது செய்யப்பட்டனர். இந்த வழக்கு ( அலிபூர் வெடிகுண்டு வழக்கு என அழைக்கப்படுகிறது ) ஆரம்பத்தில் பரிந்திரநாத் கோசு மற்றும் உல்லாசுகர் தத்தா ஆகியோருக்கு மரண தண்டனை விதித்தது. எனினும், தேசபந்துவை சித்தரஞ்சன் தாஸ் மற்றும் பரிந்திரநாத் ஆகியோருக்கு ஆயுள் தண்டனையாக குறைக்கப்பட்டு, அந்தமான் சிற்றறைச் சிறைக்கு மற்ற குற்றவாளிகளுடன் இணைந்து 1909 ஆம் ஆண்டில் அடைக்கப் பட்டனர்.
# பரிந்திர குமார் கோசு

## சிறையிலிருந்து வெளிவருதல் மற்றும் பிந்தைய நடவடிக்கைகள்

1920 இல் பொது மன்னிப்பின் போது பரிந்திரநாத் விடுவிக்கப்பட்டார். பின்னர், பத்திரிகையைத் தொடங்க கொல்கத்தா திரும்பினார். பின்னர், இவர் பத்திரிகையை விட்டுவிட்டு கொல்கத்தாவில் ஒரு ஆசிரமத்தை உருவாக்கினார். இவர் தனது நினைவுக் குறிப்புகளை "என் நாடுகடத்தலின் கதை - அந்தமானில் பன்னிரண்டு ஆண்டுகள்" என்ற பெயரில் வெளியிட்டார் . 1923 ஆம் ஆண்டில், இவர் புதுச்சேரிக்கு புறப்பட்டார். அங்கு இவரது அண்ணன் அரவிந்தர் சிறி அரவிந்தர் ஆசிரமத்தை நடத்தி வந்தார். அரவிந்தர் ஆன்மீகப் பயிற்சியை நோக்கி இவரைச் செலுத்தினார். பரிந்திரநாத் 1929இல் கொல்கத்தா திரும்பி, மீண்டும் பத்திரிகையை நடத்த ஆரம்பித்தார். பின்னர், 1933 ஆம் ஆண்டில் *தி டான் ஆஃப் இந்தியா என்ற* ஆங்கில வார இதழைத் தொடங்கினார். *தி ஸ்டேட்ஸ்மேன்* செய்தித்தாளுடனும் இவர் தொடர்பு கொண்டிருந்தார். 1950இல், பெங்காலி நாளேடான *தைனிக் பாசுமதியின்* ஆசிரியரானார். இந்த முறை இவர் திருமணம் செய்து கொண்டார். இவர் 1959 ஏப்ரல் 18, அன்று இறந்தார்.
# பசவான் சிங் (சின்கா)

**பசவான் சிங் (Basawon Singh)** அல்லது **பசவோன் சின்கா** என்றும் அழைக்கப்படுகின்ற, (இறப்பு:1989 ஏப்ரல் 7) இவர் ஓர் இந்திய சுதந்திர ஆர்வலரும் மற்றும் வாடுகின்ற, தொழில்துறை தொழிலாளர்கள் மற்றும் விவசாய தொழிலாளர்களின் உரிமைகளுக்காக ஒரு போராடுபவராகவும் இருந்தார். சுதந்திரத்திற்கான போராட்டத்தின் காரணமாக இவர் பிரிட்டிசு இந்தியாவின் சிறைகளில் மொத்தம் 18 1/2 ஆண்டுகள் கழித்தார். மேலும் இவர் ஜனநாயக சோசலிசத்திற்கு உறுதியளித்தார். யோகேந்திர சுக்லாவுடன், பீகாரில் காங்கிரஸ் சோசலிச கட்சியின் நிறுவன உறுப்பினராக இருந்தார். இவர் மிகவும் உயரமானவர் என்பதால் இவரது புரட்சிகர சகாக்கள் மற்றும் நண்பர்கள் மத்தியில் *லம்பாட்* என்று அழைக்கப்பட்டார்.
# பசவான் சிங் (சின்கா)

## ஆரம்ப கால வாழ்க்கை

பசவான் சிங் 1909 மார்ச் 23 அன்று ஹாஜிப்பூரில் உள்ள ஜமல்பூரில் (சுபாய்) ஒரு சிறு விவசாயியின் குடும்பத்தில் பிறந்தார். ஒரே மகனான இவர், தனது எட்டு வயதில் தந்தையை இழந்தார். தனது பத்து வயதில் மகாத்மா காந்தியைப் பார்க்கவும் அவரது பேச்சைக் கேட்கவும் ஹாஜிபூருக்குச் சென்றார். ஒரு சிறந்த மாணவரான் இவர் தொடக்க மற்றும் நடுநிலைப் பள்ளிகளில் உதவித்தொகையை பெற்ரு படித்தார். அதன்பிறகு திகி உயர்நிலைப் பள்ளியில் சேர்ந்தார். தனது உணவுக்கும் மற்றும் உறைவிடத்திற்காகவும் சிறுவர்களுக்கு கற்பித்தல் பணியில் ஈடுபட்டார். இவரது மற்ற பள்ளி செலவுகளைச் சமாளிக்க இவரது தாயார் ஒவ்வொரு மாதமும் இரண்டு ரூபாய்க்கு ஒரு மூங்கிலை விற்று இவருக்கு அனுப்பினார். சிங் 1926 ஆம் ஆண்டில் உயர் முதல் பிரிவுடன் மெட்ரிகுலேசன் தேர்வில் தேர்ச்சி பெற்றார். பின்னர், ஜிபிபி கல்லூரியில் படிப்பைத் தொடங்கினார்.
# பசவான் சிங் (சின்கா)

## புரட்சிகர நடவடிக்கைகள்

பள்ளியின் கடைசி இரண்டு ஆண்டுகளில் சிங் புரட்சியாளர்களுடன் நெருங்கிய தொடர்பு கொண்டிருந்தார். இந்துஸ்தான் சோசலிச குடியரசு அமைப்பின் தலைவரான யோகேந்திர சுக்லா இவரது வழிகாட்டியாக இருந்தார். 1925 ஆம் ஆண்டில் அந்த அமைப்பில் சேர்ந்தவுடன், இவரது கல்லூரி வாழ்க்கை முடிவுக்கு வந்தது. பின்னர், இவர் பாட்னாவில் உள்ள சதகத் ஆசிரமத்தில் பீகார் வித்யாபீடத்துடன் தொடர்பு கொண்டார். அங்கு இவர் ஒரு சிறிய குழு இளைஞர்களுடன் தீவிர இராணுவப் பயிற்சியை மேற்கொண்டார்.  
லாகூர் சதி வழக்குக்குப் பின்னர் 1929 இல் சிங் தலைமறைவாகிவிட்டார். பூசாவல், ககோரி, திருகத் மற்றும் தெலுவா சதி வழக்குகளிலிலும் இவர் மீது குற்றம் சாட்டப்பட்டது. இவர் சந்திரசேகர் ஆசாத் மற்றும் கேசவ் சந்திர சக்ரவர்த்தியுடன் இயக்கத்தை மேற்கொண்டார். இவருக்கு ஏழு ஆண்டுகள் சிறைத்தண்டனை விதிக்கப்பட்டது. ஆனால் மூன்று நாட்களுக்குப் பிறகு 1930 சூனில் பாங்கிபூர் மத்திய சிறையில் இருந்து தப்பினார். இவர் மீண்டும் கைது செய்யப்பட்டு பாகல்பூர் மத்திய சிறைக்கு அனுப்பப்பட்டார்.  
பாகல்பூரில் இருந்தபோது, சிறையில் நிலவும் மனிதாபிமானமற்ற நிலைமைகளை எதிர்த்து சிங் உண்ணாவிரதன் மேற்கொண்டார். நோன்பின் 12 வது நாளில் இவர் கயா மத்திய சிறைக்கு மாற்றப்பட்டு தனிமைச் சிறையில் அடைக்கப்பட்டார். பின்னர், இவர் சிறை மருத்துவமனைக்கு மாற்றப்பட்டார். இவருக்கு கட்டாயமாக உணவளிப்பதற்கான அனைத்து முயற்சிகளும் தோல்வியடைந்தன. அப்போதைய பீகார் அமைச்சராக இருந்த சர் கணேஷ் தத், சிங்கின் தாயார் தௌலத் கெர் என்பவரிடம், இவரது நோன்பை கைவிடுமாறு கேட்டுக் கொண்டார். இவரது தாயார், உண்ணாவிரதத்தின் 50 வது நாளில், இவரைச் சந்தித்து இவரை ஆசீர்வதித்தார்.  
இவர் இறக்க நேரிட்டால் இவரது உடலைப் பெற மக்கள் சிறை வாசலில் தினமும் காத்திருந்தனர். சிறையில் உள்ள அனைத்து அரசியல் கைதிகளும் கடந்த சில நாட்களாக இவருடன் ஒற்றுமையுடன் உண்ணாவிரதம் இருந்தனர். ஆனால் 58 வது நாளில் இவரது கோரிக்கைகள் நிறைவேற்றப்பட்டதாக காந்தியால் தெரிவிக்கப்பட்ட பின்னர் இவர் உண்ணாவிரதத்தை முறித்துக் கொண்டார். உடல்நிலை சரியில்லாததால் இவர் 1936 சூன் மாதம் சிறையில் இருந்து விடுவிக்கப்பட்டார். இவரது இயக்கத்தை தடை செய்ய முயன்ற்போது, இவர் கட்டுப்பாடுகளை மீறியதால் மீண்டும் கைது செய்யப்பட்டார்.  
சிங் தனது சிறைவாசத்தின் போது வரலாறு, புவியியல், அரசியல் அறிவியல், தத்துவம், சமூக அறிவியல் மற்றும் இயற்கை அறிவியல் போன்ற பாடங்களைப் படித்தார். இவருக்கு புகைப்பட ஆர்வமும் இருந்தது.
# பசவான் சிங் (சின்கா)

## புரட்சிகர நடவடிக்கைகள்

### அரசியல் மற்றும் தொழிற்சங்கப் பணிகள்

சிங் 1936 முதல் 1989 இல் தான் இறக்கும் வரை தொழிற்சங்க இயக்கத்தில் தீவிரமாக இருந்தார். 1936 திசம்பரில் காங்கிரச் சோசலிச கட்சியில் சேர்ந்த இவர் அதன் தொழிலாளர் செயலாளராக நியமிக்கப்பட்டார். பீகார் நிலக்கரி வயல்கள், சர்க்கரை ஆலைகள், மைக்கா சுரங்கங்கள் மற்றும் இரயில்வேயி போன்றவற்றில் தொழிற்சங்கங்களை நிறுவினார். இவர் 1937 ஆம் ஆண்டில் ஜப்லா தொழிலாளர் தொழிற்சங்கத்தை ஏற்படுத்தினார்.
# பசவான் சிங் (சின்கா)

## சுதந்திர இந்தியாவில்

இவர் சோசலிசக் கட்சியின் தேசிய நிர்வாக உறுப்பினராக இருந்தார். சோசலிசவாதிகளுடன் இணைந்த ஆறு தேசிய கூட்டமைப்புகளில் ஒன்றான இந்து தொழிலாளர் சங்கத்தின் நிறுவனர் ஆவார். தொழிலாளர்களின் உரிமைகளுக்காக போராடி 1965 ல் கோமியா வேலைநிறுத்தத்திற்காக இவர் கைது செய்யப்பட்டார்.  
1977 ஆம் ஆண்டில் இவர் தெக்ரி-ஆன்-சோன் தொகுதியிலிருந்து தேர்ந்தெடுக்கப்பட்டார். மாநிலத்தின் ஜனதா கட்சி அரசாங்கத்தில் தொழிலாளர், திட்டமிடல் மற்றும் தொழில்துறை அமைச்சரவை அமைச்சரானார். இவர் 1989 ஏப்ரல் 7, அன்று இறந்தார்.
# பசவான் சிங் (சின்கா)

## சுதந்திர இந்தியாவில்

### வெளிநாடு பயணம்

பசவோன் சிங் பரந்த அறிவைக் கொண்டிருந்தார். மேலும் இந்திய சுதந்திர இயக்க ஆர்வலர்கள் மத்தியில் புலமைப்பரிசிலுக்கு பெயர் பெற்றவர். இவர் பல்வேறு சந்தர்ப்பங்களில் நாட்டை பிரதிநிதித்துவப்படுத்தினார். முதல்முறையாக இவர் 1950இல் யங்கோனுக்கு சென்றார். 1951 இல், யாங்கோனில் நடைபெற்ற முதல் ஆசிய சோசலிச மாநாட்டிற்கு இவர் ஒரு பிரதிநிதியாக இருந்தார். 1954 ஆம் ஆண்டில், இவர் சீனாவுக்குச் சென்றார். மே தின கொண்டாட்டத்தில் பங்கேற்க இந்திய தூதுக்குழுவை வழிநடத்தினார். 1956 ஆம் ஆண்டில், தோமியில் நடந்த ஜப்பான் தொழிற்சங்கத்தின் ஆண்டு மாநாட்டில் இவர் இந்து தொழிலாளர் சங்கத்தை பிரதிநிதித்துவப்படுத்தினார். அதே ஆண்டில், இவர் சோவியத் ஒன்றியத்துக்குச் சென்று, மே தின கொண்டாட்டத்தில் பங்கேற்க இந்திய தூதுக்குழுவை வழிநடத்தினார். தொழில்துறை தொழிலாளர் அமைப்பின் அமெரிக்க தொழிலாளர் காங்கிரசின் கூட்டமைப்பின் அழைப்பின் பேரில் இவர் 1984 இல் அமெரிக்காவிற்கு சென்று வந்தார்.
# பசவான் சிங் (சின்கா)

## மனைவி

இவரது மனைவி கமலா சின்கா ஜன சங்க நிறுவனரும்,இந்திய அரசியல்வாதி மற்றும் இராஜதந்திரியுமான சியாமா பிரசாத் முகர்ஜி என்பவரின் பேத்தியாவார். கமலா 1990 முதல் 2000 வரை இருமுறை மாநிலங்களவைக்கு நியமிக்கப்பட்டார். பின்னர் சுரிநாம் மற்றும் பார்படோசின் தூதராக பணியாற்றினார். ஐ.கே. குஜ்ராலின் அமைச்சரவையில் வெளிவிவகாரங்களுக்கான முதல் பெண் மத்திய வெளியுறவு அமைச்சராகவும் இருந்தார்..
# பசவான் சிங் (சின்கா)

## அங்கீகாரம்

2000 மார்ச் 23 அன்று இந்திய அரசு இவரது நினைவாக அஞ்சல் முத்திரையை வெளியிட்டது. பீகாரில் ஹாஜிபூர் நகரில் பசவோன் சிங் உட்புற விளையாட்டு அரங்கம் ஒன்று ஏற்படுத்தப்பட்டுள்ளது.
# அர்த்தனா பினு

**அர்த்தனா பினு** (*Arthana Binu*) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். இவர் தமிழ் , மலையாளம் மற்றும் தெலுங்கு திரைப்படத் துறையில் தோன்றினார். 2016 ஆம் ஆண்டு தெலுங்குத் திரைப்படமான *சீதாம்மா ஆண்டலு ராமையா சித்ராலு*வில் அறிமுகமானார். தமிழில் தொண்டன் (2017), செம (2018) மற்றும் கடைகுட்டி சிங்கம் (2018) போன்ற படத்தில் நடித்தார்..
# அர்த்தனா பினு

## பிறப்பு மற்றும் இளமைக்காலம்

திருவனந்தபுரத்தின் சர்வோதயா வித்யாலயத்தில் அர்த்தனா தனது பள்ளிப்படிப்பை முடித்தார். அவர் தனது 11 ஆம் வகுப்பு பள்ளிப்படிப்பில் மலையாளத்தில் உள்ள டிவி சேனல்களில் தொகுப்பாளராகப் பங்களிக்கத் தொடங்கினார். பள்ளி வாழ்க்கையை முடித்த பின்னர், திருவனாதபுரத்தின் *மார் இவானியோஸ்* கல்லூரியில் இளங்கலை இதழியல், வெகுஜன தொடர்பு மற்றும் வீடியோ தயாரிப்பு ஆகியவற்றில் சேர்ந்தார். பட்டம் பெறுவதற்கு முன்பே, அர்த்தனா மாதிரியாகத் தனது வாழ்க்கையைத் தொடங்கினார். ஸ்ரீகண்டன் நாயர் ஏற்பாடு செய்த பொழுதுபோக்கு மற்றும் பிரபலமான விளையாட்டு நிகழ்ச்சியான ஸ்மார்ட் ஷோவை தொகுத்தளித்தார் அந்நிகழ்ச்சியை ஃப்ளவர்ஸ் (டிவி சேனல்) ஒளிபரப்பிய பின்னர் அவர் புகழ் பெற்றார். நடிகர் சுரேஷ் கோபியுடன் நிங்கல்கம் ஆகாம் கோடீஷ்வரனுக்கான விளம்பரங்களையும் செய்தார்.
# அர்த்தனா பினு

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி |  |
| --- | --- | --- | --- | --- |
| 2016 | *சீதாமா ஆண்டலு ராமையா சித்ரலு* | சீதா மகாலட்சுமி | தெலுங்கு |  |
| *முடுகாவ்* | கங்கா | மலையாளம் |  |  |
| 2017 | *தொண்டன்* | மகிஷாசுரமர்தினி | தமிழ் |  |
| 2018 | *செம* | மகிழினி | தமிழ் |  |
| *கடைக்குட்டி சிங்கம்* | ஆண்டாள் பிரியதர்ஷினி | தமிழ் |  |  |
| 2019 | வெண்ணிலா கபடி குழு 2 | மலர் | தமிழ் |  |
| 2020 | ஷைலாக் | பூங்குழலி | மலையாளம் | } |
# இரண்டாம் தூத்மோஸ்

**இரண்டாம் தூத்மோஸ்** (**Thutmose II**) பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தின் நான்காம் பார்வோன் ஆவார். இரண்டாம் தூத்மோஸ் எகிப்தை கிமு 1493 முதல் 1479 முடிய 14 ஆண்டுகள் ஆண்டார். இவரது பட்டத்தரசி ஆட்செப்சுட்டு ஆவார். இரண்டாம் தூத்மோசின் இறப்பிறகுப் பின்னர் அவரது பட்டத்தரசி ஆட்செப்சுட்டு எகிப்தை கிமு 1507 முதல் கிமு 1458 முடிய 21 ஆண்டுகள் ஆண்டார். ஆட்செப்சுட்டுவின் மறைவிற்குப் பின் மூன்றாம் தூத்மோஸ் அரியணை ஏறினார். 1881-இல் இரண்டாம் தூத்மோசின் மம்மி தேர் எல் பகாரியில் கண்டுபிடிக்கப்பட்டது.  
இரண்டாம் தூத்மோசின் கல்லறைக் கோயில் தீபை நகரத்திற்கு அருகே தேர் எல் பகாரியில் இராணி ஆட்செப்சுட்டுவின் கல்லறைக் கோயிலுடன் உள்ளது. இரண்டாம் தூத்மோசின் மம்மி கெய்ரோ எகிப்திய அருகாட்சியகத்தில் உள்ளது.  
த் தலை]]
# இரண்டாம் தூத்மோஸ்

## போர்கள்

இரண்டாம் தூத்மோஸ் பண்டைய அண்மை கிழக்கின் புறாத்து ஆறு பாயும் தற்கால சிரியாவின் பகுதிகளை போர் மூலம் கைப்பற்றினார்.
# இரண்டாம் தூத்மோஸ்

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் தூத்மோஸ் மம்மியும் எடுத்துச் செல்லப்பட்டது.
# இரண்டாம் தூத்மோஸ்

## இதனையும் காண்க

- எகிப்திய பரோக்களின் பட்டியல்
- பண்டைய எகிப்திய அரசமரபுகள்
# தி கிட்டாவாடா

**கிட்டாவாடா (The Hitavada)** என்பது ஒரு ஆங்கில நாளிதழாகும். இது முக்கியமாக இந்தியாவின் மத்திய பகுதிகளில் பரவலாக படிக்கப்படுகிறது. சுதந்திர போராட்ட வீரர் கோபால கிருஷ்ண கோகலே என்பவரால்1911 இல் நாக்பூரில் நிறுவப்பட்டது. பாரதிய ஜனதா கட்சி நாக்பூர் நாடாளுமன்ற முன்னால் உறுப்பினரும், தற்போதைய தமிழ்நாட்டின் ஆளுநருமான பன்வாரிலால் புரோகித்துக்குச் சொந்தமான புரோகித் நிறுவனத்தால் இந்த செய்தித்தாள் கையகப்படுத்தப்பட்டது. 2011 ஆம் ஆண்டில், இது தனது 100 ஆண்டுகளை நிறைவு செய்து, அதன் நூற்றாண்டு விழாவை கொண்டாடியது. இவ்விழாவினை அப்போதைய இந்தியக் குடியர்சுத்தலைவராக இருந்த பிரதிபா பாட்டீல் திறந்து வைத்தார்.
# தி கிட்டாவாடா

## வரலாறு

கிட்டாவாடாவை மத்திய இந்திய நகரமான நாக்பூரில் சுதந்திர போராட்ட வீரர் கோபால் கிருஷ்ணா கோகலே தொடங்கினார். இது நாக்பூரின் முதல் மற்றும் ஒரே ஆங்கில நாளிதழாகும். 20 ஆம் நூற்றாண்டின் நடுப்பகுதியில், இது *நாக்பூர் டைம்ஸ்* என்ற ஒரு மற்றொரு ஆங்கில நாளேட்டினை போட்டியாகக் கண்டறிந்தது. இருப்பினும் அது மூடப்பட்டது. பின்னர், 1978 ஆம் ஆண்டில் கிட்டாவாடா, பன்வாரிலால் புரோகித் அவர்களால் கையக்கபடுத்தப்பட்டது. *இந்தியன் எக்ஸ்பிரஸ்*, *தி டைம்ஸ் ஆஃப் இந்தியா* மற்றும் நாக்பூரில் உள்ள *லோக்மத் டைம்ஸ்* ஆகியவற்றுடன், போபால் மற்றும் ராய்ப்பூரில் *இந்துஸ்தான் டைம்ஸ்* மற்றும் *சென்ட்ரல் க்ரோனிகல்* ஆகியவற்றுடன் போட்டியிட்டாலும், கிட்டாவாடா இன்று மத்திய இந்தியாவின் தினசரி அதிக அளவில் விற்கப்படும் ஆங்கில பத்திரிக்கையாகும். நாக்பூர் நகரில் மட்டும் அதிகபட்சம் 130000 உடன் மத்திய இந்தியா முழுவதும் தினசரி 200000 க்கும் மேற்பட்ட பிரதிகள் விற்கப்படுகின்றன.
# தி கிட்டாவாடா

## பதிப்புகள் மற்றும் இணைப்புகள்

கிட்டாவாடா ஒரே நேரத்தில் நாக்பூர், ஜபல்பூர், ராய்ப்பூர் மற்றும் போபால் நகரங்களில் இருந்து வெளியிடப்படுகிறது. ஒவ்வொரு நகர பதிப்பிலும் சிட்டி லைன் என்று அழைக்கப்படும் ஒரு சிறப்பு இணைப்பு உள்ளது. இது உள்ளூர் நகர செய்திகள் மற்றும் ஈடுபாடுகளைக் கையாள்கிறது. கிட்டாவாடா பிராந்திய பதிப்புகளையும் கொண்டுள்ளது:
# துர்கா ராம் மேத்தா

**துர்காராம் மேத்தா (Durgaram Mehta)** அல்லது **துர்காராம் மேத்தாஜி** என்று பிரபலமாக அழைக்கப்படும் **துர்காரம் மஞ்சாராம் தேவ்** (1809-1876) இவர் ஓர் குசராத்தி சமூக சீர்திருத்தவாயும், கட்டுரையாளரும், நாட்குறிப்பாளரும் மற்றும் பிரிட்டிசு இந்தியாவைச் சேர்ந்த ஆசிரியரும் ஆவார். தனது தோழர்களுடன் சேர்ந்து குசராத்தின் முதல் சீர்திருத்த சங்கமான மானவ் தர்மசபையை 1844 இல் சூரத்தில் நிறுவினார். மேலும் குசராத்தில் சமூக சீர்திருத்த நடவடிக்கைகளுக்கு முன்னோடியாகவும் இருந்தார். மானவ் தர்ம சபையின் பரிவர்த்தனைகளின் திட்டங்களில் தனது விமர்சனம் மற்றும் கருத்துக்களுடன் முன் வைத்து குசராத்தி இலக்கியத்தில் சுயசரிதை முறையை முதன்முதலில் பயன்படுத்தினார்.
# துர்கா ராம் மேத்தா

## சுயசரிதை

துர்காராம் 1809 திசம்பர் 25 அன்று சூரத்தில் வத்நகர நகர் பிராமண குடும்பத்தில் பிறந்தார். இவரது தாயார் நானிகௌரி இவரது பதினொரு வயதிலேயே இறந்துவிட்டார். அதன் பிறகு இவரை இவரது அத்தை வளர்த்தார்.  
இவர் தனது எட்டு வயதிலேயே இருபது வரை கணித அட்டவணைகளைக் கற்றுக் கொண்டார். பின்னர் ஒரு உள்ளூர் நிறுவனத்தில் கணக்குகளை எவ்வாறு கையாளுவது என்பதைக் கற்றுக் கொள்ளும் ஒரு பயிற்சியாளராக இருந்தார். தனது பன்னிரெண்டாவது வயதில், அதே நிறுவனத்தில் மிகக் குறைந்த சம்பளத்தில் பணிபுரிந்தார். இவர் புத்தகங்களைப் படிக்க விரும்பினாலும், எளிதில் கிடைக்கவில்லை. இவர் 1825 ஆம் ஆண்டில் தனது அத்தையுடன் மும்பைக்குச் சென்று ஆறு மாதங்கள் அரசு குசராத்தி பள்ளியில் இலவசமாகப் படித்தார். மேலும் ஒரு பள்ளியைக் கையாளும் திறன் கொண்டவராகக் காணப்பட்டார். எனவே 1826 ஆம் ஆண்டில், இவர் சூரத்துக்குத் திரும்பி, அரசாங்கத்தின் சார்பாக, செப்டம்பர் 13 அன்று அரிபுராவில், 20 ரூபாய் மாத சம்பளத்தில் குசராத்தி பள்ளியைத் திறந்தார். 1827 ஆம் ஆண்டில், மேலும் ஒரு புதிய பள்ளியைத் திறக்க சூரத்துக்கு அருகிலுள்ள ஓல்பாட் என்ற இடத்திற்கு அனுப்பப்பட்டார்.  
1831ஆம் ஆண்டில், இவர் தனது 22 வயதில், 10 வயதேயான ஒரு சிறுமியை திருமணம் செய்து கொண்டார். ஆனால் அவர் 1838 இல் இறந்து போனார். பின்னர் துர்காராம் 11 வயதான ஒரு பெண்ணுடன் தனது 44 வயதில் இரண்டாவது முறையாக (1843 இல் ) திருமணம் செய்து கொண்டார். துர்காராம் விதவை மறுமணத்தை வலுவாக ஆதரித்த காரணத்தால், இவரது இரண்டாவது திருமண நிகழ்வை துர்காராமின் வாழ்க்கை வரலாற்றாசிரியர் மகிபத்ராம் ருப்ராம் நீல்காந்த் விமர்சித்தார். துர்காராம் 1876 இல் இறந்தார்.
# துர்கா ராம் மேத்தா

## சமூக சீர்திருத்தம்

குசராத்தில் சமூக சீர்திருத்த நடவடிக்கைகளின் முன்னோடியாக துர்காராம் கருதப்படுகிறார். இவர் விதவைகளின் பிரச்சினையில் தனது கவனத்தை செலுத்தினார். மேலும் விதவை மறுமணங்களை ஆதரிக்கும் ஒரு இயக்கத்தை வழிநடத்தினார். சமுதாயத்தின் மரபுவழிப் பிரிவின் கடுமையான எதிர்ப்பு இருந்தபோதிலும், இவர் தொடர்ந்து அத்தகைய சீர்திருத்த நடவடிக்கைகளுக்கு ஆதரவளித்தார், ஆனால் பின்னர் இவர் மனைவியை இழந்த பிறகு ஒரு சிறு வயது பெண்ணை மணந்தபோது இந்த நடவடிக்கையிலிருந்து பின்வாங்கினார்.
# துர்கா ராம் மேத்தா

## சமூக சீர்திருத்தம்

### மானவ் தர்மசபை

இந்துக்களிடையே பல பிரிவுகளும், சம்பிரதாயங்களும் இருப்பதாக துர்காராம் நம்பினார். இந்த நிலை அவர்களை ஒரே கடவுளை நம்புவதைத் தடுத்தது. எனவே, மக்கள் உண்மையை உணர சில முயற்சிகள் செய்யப்பட வேண்டும் என்று விரும்பினார், இதை மனதில் கொண்டு, தனது சொந்த ஊரான சூரத்தில் ஒரு சங்கத்தை நிறுவ நினைத்தார். 1842 ஆம் ஆண்டில், துர்காராம் மும்பையின் எல்பின்ஸ்டோன் நிறுவனத்திலிருந்து சூரத்தின் அரசு ஆங்கிலப் பள்ளிக்கு மாற்றப்பட்ட ததோபா பாண்டுரங் என்பவருடன் தொடர்பு கொண்டார். மும்பையின் சமூக சீர்திருத்தக் குழுவுடன் நெருங்கிய தொடர்பு கொண்டிருந்த ததோபா, ஒரு சீர்திருத்த சங்கத்தைத் தொடங்க துர்காராமை ஊக்குவித்தார். சூரத் ஆங்கிலப் பள்ளியின் தலைமை ஆசிரியரான ஹென்றி கிரீன் என்பவரும் துர்காராமையும் ஆதரித்தார். 1844 சூன் 22, அன்று துர்காராம், ததோபா, தல்பத்ரம் ஆசிரியர், தாமோதர்தாசு மற்றும் தின்மணிசங்கர் ஆகியோருடன் சேர்ந்து மானவ் தர்மசபையை நிறுவினார். இது சமூக சீர்திருத்த நடவடிக்கைகளுக்கு ஒரு முக்கிய மையமாக மாறியது. இது குசராத்தின் முதல் சீர்திருத்த சங்கமாக கருதப்படுகிறது.  
1843 பிப்ரவரி 10, அன்று, தாதோபாவின் ஆலோசனையுடன், துர்காராம் மானவ் தர்மசபையின் ஏழு அடிப்படைக் கொள்கைகளைத் தயாரித்திருந்தார். அவை:  
1. இந்த பிரபஞ்சத்தின் படைப்பாளராக ஒரே கடவுள் மட்டுமே இருக்கிறார்.
1. எல்லா மனிதர்களும் ஒரே சகோதரத்துவத்தைச் சேர்ந்தவர்கள்.
1. எல்லா மனிதர்களுக்கும் மதம் ஒன்று : ஆனாலும், அவர்கள் ஒவ்வொருவரும் ஒருவரையொருவர் நம்புகிற பல நம்பிக்கைகளைப் பின்பற்றினால், ஒருவர் மனதின் வளைவை மட்டுமே பின்பற்றுகிறார்.
1. ஆண்களிடம் இருக்கும் குணங்களால் தீர்மானிக்கப்பட வேண்டும்; அவர்களின் பரம்பரையால் (அல்லது சாதி) அல்ல.
1. ஆண்கள் பாகுபாட்டுடன் செயல்பட வேண்டும்.
1. எல்லா செயல்களின் பொருளும் கடவுளின் கிருபையை வெல்வதாக இருக்க வேண்டும்.
1. அனைவருக்கும் நீதியின் பாதையின் முக்கியத்துவம் கற்பிக்கப்பட வேண்டும்.  
1846 ஆம் ஆண்டில், ததோபா மும்பைக்கு மாற்றப்பட்டார். 1850ஆம் ஆண்டில், துர்காராம் சூரத்தை நிரந்தரமாக விட்டுச் சென்றார். பின்னர் மானவ் தர்மசபை கலைக்கப்பட்டது.
# துர்கா ராம் மேத்தா

## எழுத்துக்கள்

1843 முதல் 1845 வரையிலான மானவ் தர்மசபையின் பொது நடவடிக்கைகள் மற்றும் திட்டங்களை பதிவு செய்யும் நாட்குறிப்பில் துர்காராம் குறிப்பிட்டுள்ளார். கல்வித்துறையுடனும், இதுபோன்ற செயல்களுடனும் இவர் தனது அனைத்து யோசனைகளையும் அனுபவங்களையும் தவறாமல் நாட்குறிப்பில் குறிப்பிட்டுள்ளார். இந்த நாட்குறிப்பு குசராத்தியின் முதல் சுயசரிதைக் குறிப்புகளாக காணப்படுகிறது. பின்னர் இந்த நாட்குறிப்பின் அடிப்படையில் மகிபத்ராம் ரூப்ராம் நீல்காந்த் என்ற வரலாற்றாசிரியர் துர்காராமின் வாழ்க்கை வரலாற்றை *மேத்தாஜி துர்காராம் மஞ்சரம்மு ஜீவன்சரித்ரா* என்ற பெயரில் எழுதினார்.  
துர்காராம் *விஞ்ஞான் நு புஸ்தக்* என்ற அறிவியல் பற்றிய புத்தகத்தையும் எழுதியுள்ளார்.
# நந்தசங்கர் மேத்தா

**நந்தசங்கர் துல்சாசங்கர் மேத்தா** (**Nandshankar Tuljashankar Mehta)** (1835 ஏப்ரல் 21 - 1905 சூலை 17) இவர் ஓர் இந்திய குசராத்தி மொழி எழுத்தாளரும் மற்றும் சமூக சீர்திருத்தவாதியுமாவார். குசராத்தியின் முதல் புதினமான *கரண் கெலோ*வுக்கு இவர் பெயர் பெற்றவர்.
# நந்தசங்கர் மேத்தா

## வாழ்க்கை

நந்தசங்கர் மேத்தா 1835 ஏப்ரல் 21 ஆம் தேதி சூரத்தில் கங்கலட்சுமி மற்றும் துல்சாசங்கர் மேத்தா ஆகியோருக்கு நகர் பிராமண குடும்பத்தில் பிறந்தார். இவர் தனது பத்து வயதில் ஆங்கிலப் பள்ளியில் படிப்பைத் தொடங்கினார். 1855 இல் நந்தகௌரியுடன் திருமணமான பிறகு, அதே பள்ளியில் உதவி ஆசிரியராக சேர்ந்தார்.  
1858ஆம் ஆண்டில், பள்ளியின் முதல் இந்திய தலைமை ஆசிரியரானார். பின்னர் இவர் சூரத்தில் உள்ள ஆசிரியர் பயிற்சி கல்லூரியின் முதல்வராக நியமிக்கப்பட்டார். அங்கு இவர் 1867 வரை பணியாற்றினார். சூரத் நகராட்சியில் சேர்ந்த அரசாங்க பாடப்புத்தகக் குழுவின் உறுப்பினர் சர் தியோடர் ஹோப், இந்திய ஆட்சிப் பணியில் சேர மேத்தாவை ஊக்குவித்தார். அங்கலேஷ்வரின் நிர்வாக அலுவலராக வருவாய் துறையில் சேர்ந்தார். 1880இல் கட்ச் மாநிலத்தின் திவானாகவும் மற்றும் 1883இல் கோத்ராவில் உதவி அரசியல் முகவராகவும் பணியாற்றினார். இவருக்கு 1877இல் ராவ் பகதூர் பட்டம் வழங்கப்பட்டது.  
இவர் ஒரு சமூக மற்றும் மத சீர்திருத்தவாதியாக இருந்தார். இவர் மேற்கத்திய கல்வியாளர்களிடம் கல்வி கற்றார்.இவர் பெண்களின் கல்வியை ஊக்குவிக்கும் பல சமூக அமைப்புகளுடன் நெருக்கமாக தொடர்பு கொண்டிருந்தார்; விதவை மறுமணம்; வெளிநாட்டு பயணங்களுக்கு சாதி தடையை நீக்குதல்; தீண்டாமையின் எதிர்ப்பு, மூடநம்பிக்கைகள் மற்றும் இயற்கைக்கு அப்பாற்பட்டது போன்ற நடவடிக்கைக்கும் ஆதரவாக இருந்தார். இவர், துர்காராம் மேத்தா, தல்பத்ராம் மற்றும் பிற இரண்டு சகாக்களுடன்; சமூக மற்றும் மத சீர்திருத்தங்களுக்காக அர்ப்பணிக்கப்பட்ட மானவ் தர்ம சபையை நிறுவினார். 1851 இல் மும்மையில் நிறுவப்பட்ட புத்திவர்தக சபையின் உறுப்பினராகவும் இருந்தார்.  
1890இல் ஓய்வு பெற்ற பிறகு, இவர் பல அமைப்புகளுடன் இணைந்து பணியாற்றினார். 1905 சூலை 17 அன்று சூரத்தில் இறந்தார். இவர் மனுபாய் மேத்தாவின் தந்தை மற்றும் அன்சா மேத்தாவின் தாத்தாவுமாவார். இவர் மருத்துவரும், சுதந்திர ஆர்வலரும் மற்றும் சமூக சேவகருமான சுமந்த் மேத்தாவின் தாய்வழி தாத்தாவும் ஆவார்.
# நந்தசங்கர் மேத்தா

## படைப்புகள்

இவர் *கரண் கெலோ* என்ற நூலை எழுதினார். இவர் 1863 இல் தொடங்கி 1866 இல் இதை நிறைவு செய்தார். 1298 இல் அலாவுதீன் கில்சியின் துருக்கியப் படைகளால் தோற்கடிக்கப்பட்ட குசராத்தின் கடைசி ராஜபுத்திர ஆட்சியாளர் (சி .1296 - 1304) கரண் வகேலாவை இந்த நூல் சித்தரிக்கிறது.  
ஆர்.ஜி. பண்டார்கரின் சமசுகிருத மார்கோபதேசிகா மற்றும் முக்கோணவியல் குறித்த ஆங்கில பாடப்புத்தகத்தை குசராத்தி மொழியில் மொழிபெயர்த்தார். இவர் செய்தித்தாள்களில் பல கட்டுரைகளை எழுதியிருந்தார். இவரது மகன் விநாயக் மேத்தா இவரது வாழ்க்கை வரலாற்றை எழுதியிருந்தார்.
# குலாம் ரசூல் கல்வான்

**குலாம் ரசூல் கல்வான்** (**Ghulam Rassul Galwan**) இந்தியாவின் கிழக்கு லடாக் பிரதேசத்தில் 1878-இல் பிறந்த மலையேற்ற வீரர் ஆவார். இவர் காரகோரம், கே 2 மற்றும் பாமிர் மலைகளில் பயணிக்க ஐரோப்பிய ஆய்வாளர்களுக்கும், பிரித்தானிய இராணுவ அதிகாரிகளுக்கும், மலையேற்ற வீரர்களுக்கும் உதவிய சுற்றுலா வழிகாட்டியாவர்.  
1887 ஆம் ஆண்டில், உலகின் இரண்டாவது மிக உயரமான கே 2 கொடுமுடியின் உயரத்தை அளப்பதற்கு ஆங்கிலேயப் புவியியலாளரான மேஜர் ஹென்றி காட்வின் ஆஸ்டினுடன் குலாம் ரசூல் கால்வான்
மலையேற்றப் பயணத்திற்கு வழிகாட்டியாக செயல்பட்டார்.  
1892 ஆம் ஆண்டில், டன்மோர் சார்லஸ் முர்ரே எனும் ஆங்கிலேய இராணுவ அதிகாரியுடன் ருசியாவுக்கு எதிராக பாமிர் மலைப்பகுதிகளில் மேற்கொண்ட உளவுப் பணிக்காக அவருடன், குலாம் ரசூல் கல்வான் பயணம் செய்தார்.  
1890 மற்றும் 1896 ஆம் ஆண்டுகளில், குலாம் ரசூல் கல்வான் ஆங்கிலேய-திபெத்திய ஒப்பந்தத்தை உருவாக்கிய சர் பிரான்சிஸ் யங்ஹஸ்பெண்டுடன் இமயமலை பகுதிகளில் நீண்ட பயணம் செய்தார், இது பிரித்தானிய இந்தியா அரசாங்கத்திற்கும் நடு ஆசியா, திபெத், சீனா மற்றும் நேபாளம் ஆகிய பகுதிகளுக்கும் நீண்டகால வர்த்தக உறவுகளை மேம்படச் செய்தது. 1913 இல், அவர் இத்தாலிய விலங்கியல் நிபுணர் பிலிப்போ டி பிலிப்பியுடன் மலையேறறத்திற்கு சென்றார். குலாம் ரசூல் கால்வான் 1925-இல் தமது 47-வது அகவையில் மறைந்தார்.
# குலாம் ரசூல் கல்வான்

## மரபுரிமைப் பேறுகள்

பிரித்தானிய இந்தியாவின் ஆட்சியாளர்கள் குலாம் ரசூல் கல்வானின் நினைவைப் போற்றும் வகையில், கிழக்கு லடாக்-திபெத் இடையே உள்ள ஒரு பள்ளத்தாக்கிற்கும், ஒரு ஆற்றுக்கும் கல்வான் பள்ளத்தாக்கு மற்றும் கல்வான் ஆறு பெயரிட்டனர்.
# குலாம் ரசூல் கல்வான்

## இதனையும் காண்க

- மல்லி மஸ்தான் பாபு
- டஷி நுங்ஷி மாலிக்
- மாலவத் பூர்ணா
# இந்திய-சீன எல்லைப் பிணக்குகள்

பகுதியில் இந்திய சீன எல்லையையும், மகார்த்னே-மெக்டொனால்ட் (Macartney–MacDonald Line) எல்லையையும் மற்றும் போரின் போது சீனா ஆக்கிரமிப்பு செய்த இடத்தையும் காட்டும் வரைபடம்]]  
**இந்திய-சீன எல்லைப் பிணக்குகள்** (*Indo china disputes*) 1947ஆண்டு முதல் இந்தியா மற்றும் சீனா நாடுகளின் எல்லைப் பகுதிகளின் உரிமைகள் குறித்து பிணக்குகள் ஏற்பட்டது. குறிப்பாக இந்தியாவின் லடாக்கின் வடமேற்கே இமயமலையில் அமைந்த அக்சாய் சின் பிரதேச உரிமை குறித்து இரு நாடுகளுக்கும் 1962 முதல் பிணக்குகள் ஏற்பட்டது. பிரித்தானிய இந்தியா- திபெத் இராச்சியத்தினர் 1914-இல் செய்து கொண்ட சிம்லா உடன்படிக்கைப் படி, இந்தியாவின் அருணாச்சலப் பிரதேசம் - திபெத் எல்லைக்கோட்டை வரையறுக்கும் மெக்மோகன் கோட்டை சீனா இதுவரை ஏற்கவில்லை. மேலும் இந்த உடன்படிக்கையின் போது, சீனாவின் கருத்தை கோரப்படவில்லை எனக்காரணம் காட்டி, சீனா, அருணாச்சலப் பிரதேசத்தை தனதென உரிமை கோரி, இந்தியாவுடன் பிணக்கு கொண்டுள்ளது.  
1962-இல் நடைபெற்ற இந்திய சீனப் போர் குறிப்பாக லடாக் மற்றும் அருணாச்சலப் பிரதேசப் பகுதிகளில் கடுமையாக நடைபெற்றது.
எல்லைப் பிணக்கை முடிவுக்கு கொண்டு வருவதற்கு 1996-இல் இந்தியா-சீனா இடையே உள்ள உண்மையான எல்லைக்கட்டுப்பாடு கோட்டை ஏற்றது. 2006-இல் இந்தியாவிற்கான சீன தூதுவர், அருணாச்சலப் பிரதேசம் சீனாவின் பகுதி என உரிமை கொண்டாடினார்.  
அந்த நேரத்தில் இரு நாட்டுப் படைகளும், சிக்கிமின் வடக்கெல்லையில் சில கிலோ மீட்டர் பரப்பளவை தங்களது என உரிமை கோரினர். 2009-இல் இந்திய-சீன எல்லை நெடுகிலும் இந்தியா கூடுதல் படைப்பிரிவுகளை நிறுத்தப் போவதாக அறிவித்தது.இந்திய-சீனா எல்லைப் பிணக்குகளை தீர்க்க, 2014-இல் இந்தியா அறிவித்த **ஒரு தேசம்** என்ற கொள்கையை சீனா ஏற்றுக் கொள்ளவேண்டும் என அறிவித்தது.  
கின் அக்சாய் சின் பிர்தேசத்தை காட்டும் வரைபடம்]]  
மற்றும் எல்லைப் பிணக்குகள் கொண்ட பகுதி (சிவப்பு நிறம்)]]
# இந்திய-சீன எல்லைப் பிணக்குகள்

## எல்லைப் பிணக்குகள் மற்றும் பேச்சுவார்தைகள்

### 1947–1962

1950-இல் சீனா தனது வடமேற்கு பகுதியான சிஞ்சியாங் பகுதியிலிருந்து மேற்கு திபெத்திற்கு 1200 கிலோ மீட்டர் நீளத்திற்கு சாலை அமைத்தது. அதில் இந்தியா தனது பகுதி எனக்கோரும் அக்சாய் சின் வழியாக 179 கிலோ மீட்டர் சாலை சீனா அமைத்ததை, 1957-இல் தான் இந்தியாவிற்கு தெரிந்தது. மேலும் சீனா 1958-இல் தனது வரைபடத்தில் அக்சாய் சின் சாலை குறித்த விவரம் வெளியிட்டது..  
இந்தியப் பிரதமர் ஜவகர்லால் நேரு அக்சாய் சின் பகுதி, பல நூற்றாண்டுகளாக லடாக்கின் ஒருங்கிணைந்த பகுதியாக உள்ளது என அறிவித்தார். எனவே அக்சாய் சின் எல்லைப் பிணக்கு குறித்து எவரிடமும் பேச்சு வார்த்தை நடத்தப் போவதில்லை என அறிவித்தார். மேற்கு எல்லைப் பகுதிகளில் (லடாக்) பெரிய அளவிலான நீர்நிலைகளை ஆதாரமாகக் கொண்டு எல்லைகளை வரையறுப்பதற்கு இந்திய - சீனா நாடுகள் இணங்கவில்லை.இந்த மோதல்களில் இந்திய இராணுவம், சீனர்களை பின்னுக்குத் தள்ளி, முன்னேற விடாமல் செய்தது.
# இந்திய-சீன எல்லைப் பிணக்குகள்

## எல்லைப் பிணக்குகள் மற்றும் பேச்சுவார்தைகள்

### 1967 சோ லா மோதல்

இந்திய ராணுவத்திற்கும், சீன ராணுவத்திற்கும் இடையே 1 அக்டோபர் 1967 ஆம் ஆண்டில், இந்தியாவின் பாதுகாப்பில் இருந்த சிக்கிம் இராச்சியத்தின் சோ லா பகுதியில் மூண்ட சிறு போரில், இந்தியத் தரப்பில் 83 பேர் மரணமடைந்தனர்; 163 பேர் படுகாயமடைந்தனர். சீன தரப்பில் 300 பேர் மரணமடைந்தனர்; 450 பேர் நாதூ லாவிலும், 40 பேர் சோ லாவிலும் படுகாயமடைந்தனர். இச்சம்பவத்தின் முடிவில் சீனாவின் மக்கள் விடுதலை ராணுவம் சிக்கிம் இராச்சியத்திலிருந்து பின்வாங்கியது
# இந்திய-சீன எல்லைப் பிணக்குகள்

## எல்லைப் பிணக்குகள் மற்றும் பேச்சுவார்தைகள்

### 1968–2017

1975-இல் அருணாச்சலப் பிரதேச எல்லையில் ரோந்துப் பணி மேற்கொண்டிருந்த 4 இந்தியத் துருப்புகளை துலாங் எனுமிடத்தில் சீனத்துருப்புகளால் கொல்லப்பட்டனர்.  
**1996-இல் உண்மையான கட்டுப்பாட்டுக் கோடுக்கு 2 கிலோமீட்டருக்கு அருகில் துப்பாக்கிச்சூடு மற்றும் குண்டுகளை வீசக்கூடாது இரு நாடுகள் இடையே ஒரு ஒப்பந்தம் போடப்பட்டது**.  
2013-இல் சீனத்துருப்புகள் உண்மையான கட்டுப்பாட்டுக் கோட்டைத் 10 கிலோ மீட்டர் வரை தான்டி, இந்தியப் பகுதியில் அமைந்த லடாக்கின் தவுலத் பெக் ஓல்டியில் ஊடுருவி முகாம்கள் அமைத்தனர். இதனை இந்தியா எதிர்த்த போது, சீனா அரசினர் அவ்வாறு தாங்கள் எல்லை மீறவில்லை என வாதிட்டனர். செப்டம்பர் 2014-இல் இந்திய-சீனா எல்லையில், டெம்சோக் எனுமிடத்தில், இந்தியா சாலை அமைக்கையில், சீன துருப்புகளின் துணையுடன் சீனர்கள் எதிர்த்தனர். The Indian army claimed that the Chinese military had set up a camp 3&nbsp;km inside territory claimed by India.  
செப்டம்பர் 2015-இல் லடாக் பகுதியின் கிழக்கே சீனத்துருப்புகள், பிரச்சனைக்குரிய இடத்தில் அமைத்திருந்த காவல் கோபுரத்தை, இந்தியத் துருப்புகள தகர்த்தனர்.
# இந்திய-சீன எல்லைப் பிணக்குகள்

## எல்லைப் பிணக்குகள் மற்றும் பேச்சுவார்தைகள்

### 2017 டோக்லாம் இராணுவ மோதல்கள்

16 சூன் 2017-இல் இந்தியாவின் பாதுகாப்பில் உள்ள பூட்டான் நாட்டின் மேற்கு எல்லைப் பகுதியான டோக்லாமில் சாலை அமைக்க வந்த சீனத்துருப்புகளை, இந்தியத்துருப்புகள் நேருக்கு நேர் தள்ளுமுள்ளு செய்து, அத்துமீறிய சீனத்துருப்புகளை டோக்லாமிலிருந்து வெளியேற்றினர்.
# இந்திய-சீன எல்லைப் பிணக்குகள்

## எல்லைப் பிணக்குகள் மற்றும் பேச்சுவார்தைகள்

### 2020 மோதல்கள்

இந்தியாவின் லடாக்கில் உள்ள உண்மையான கட்டுப்பாட்டுக் கோடுக்கு அருகில் உள்ள கல்வான் பள்ளத்தாக்கில், 16 சூன் 2020 அன்று, திங்கள் இரவு, சீனத்துருப்புகள் இந்திய எல்லையை ஊடுருவியதை தடுக்க முயன்ற இந்தியத்துருப்புகள் மீது, சீனத்துருப்புகள் கற்கள், ஆணிகள் கொண்ட தடிகளால் தாக்கியதில் 20 இந்தியத் துருப்புகளும், 43 சீனத்துருப்புகள் காயமடைந்தனர் அல்லது இறந்தனர்.
# இந்திய-சீன எல்லைப் பிணக்குகள்

## இதனையும் காண்க

- மெக்மோகன் கோடு
- 1962 இந்திய சீனப் போர்
- தவுலத் பெக் ஓல்டி
- உண்மையான கட்டுப்பாட்டுக் கோடு
- எல்லைக் கட்டுப்பாட்டுக் கோடு
- கல்வான் பள்ளத்தாக்கு
- வெந்நீர் ஊற்றுகள், சாங் சென்மோ சமவெளி
# வ சோ ஆண்கள் மேல்நிலைப் பள்ளி

**வ. சோ. ஆண்கள் மேல்நிலைப் பள்ளி** (*V. S. Boys Higher Secondary School*) இந்தியாவின் தமிழ்நாடு மாநிலத்தில் திருவாரூரில் உள்ளது. நூற்றாண்டு கண்ட இக்கல்வி நிறுவனம் தற்போது ஸ்ரீ ஜி.ஆர்.எம் கல்வி முகவாண்மையால் நிர்வகிக்கப்பட்டு வருகிறது. ஒருங்கிணைந்த தஞ்சாவூர் மாவட்டத்தின் மதிப்புமிக்க பள்ளிக்கூடங்களில் ஒன்றாகக் கருதப்படுகிறது. ஆறாம் வகுப்பு முதல் பனிரெண்டாம் வகுப்பு வரை உள்ள மாணவர்கள் பயில்கின்றனர்.
# வ சோ ஆண்கள் மேல்நிலைப் பள்ளி

## வரலாறு

வ சோ ஆண்கள் மேல்நிலைப் பள்ளி 1916ஆம் ஆண்டு அன்றைய அரசாங்கத்தால் நிறுவப்பட்டது. இதன் அக்காலப் பெயர் கழகப் பள்ளி என்பதாகும். அக்காலத்தில் Board High School என ஆங்கிலத்தில் என்று அழைக்கப்பட்டது.
# வ சோ ஆண்கள் மேல்நிலைப் பள்ளி

## சில குறிப்பிடத்தக்க முன்னாள் மாணவர்கள

### அரசியலில்

- மு. கருணாநிதி முன்னாள் தமிழக முதலமைச்சர்
- க. அன்பழகன் முன்னாள் தமிழக நிதியமைச்சர்
- முரசொலி மாறன் முன்னாள் இந்திய நாடாளுமன்ற உறுப்பினர்
- ஹாஜாகனி, தமுமுக, தமிழக அரசியல்வாதி, பேராசிரியர்
# வ சோ ஆண்கள் மேல்நிலைப் பள்ளி

## சில குறிப்பிடத்தக்க முன்னாள் மாணவர்கள

### இதழியலில்

- சின்னக்குத்தூசி , திராவிட இயக்க பத்திரிக்கையாளர்
- கோவி லெனின், இதழியலாளர், நக்கீரன் குழுமம்
# அகரம், திருப்புவனம்

**அகரம்** (**Agaram**) என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், கழுகேர்கடை ஊராட்சியில் அமைந்த கிராமம் மற்றும் தொல்லியல் களம் ஆகும். கீழடி அகழாய்வு மையம், அகரம் கிராமத்திற்கு 6 கிலோ மீட்டர் தொலைவில் உள்ளது.
அகரத்தில் நடைபெற்ற அகழாய்வில் தங்க நாணயம் கண்டுபிடிக்கப்பட்டுள்ளது.
# அகரம், திருப்புவனம்

## அமைவிடம்

மதுரை-இராமேஸ்வரம் நெடுஞ்சாலையில் திருப்புவனம் அருகே அமைந்த அகரம் கிராமம், திருப்புவனத்திற்கு 6 கி.மீ. தொலைவிலும், சிவகங்கையிலிருந்து 29 கி.மீ. தொலைவிலும், மதுரையிலிருந்து 20 கி.மீ. தொலைவிலும் உள்ளது. இதன் அஞ்சல் சுட்டு எண் 630611 ஆகும். தொலைபேசி குறியீடு எண் 04574 ஆகும். இதனருகே அமைந்த பெரிய நகரம் மதுரை ஆகும்.
# அகரம், திருப்புவனம்

## இதனையும் காண்க

- கீழடி அகழாய்வு மையம்
- கீழடி
- மணலூர்
- கொந்தகை
# பழையனூர்

**பழையனூர்** (**Palayanoor**) என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், பழையனூர் ஊராட்சியில் அமைந்த ஒரு கிராமம் ஆகும். பழையனூர் கிராமம், திருப்புவனத்திலிருந்து 10 கிலோ மீட்டர் தொலைவிலும், சிவகங்கையிலிருந்து 28 கிலோ மீட்டர் தொலைவிலும் அமைந்துள்ள்து. இதன் அருகில் உள்ள பெரிய நகரம் மதுரை ஆகும். இதன் அஞ்சல் சுட்டு எண் 630610 ஆகும். பழையனூர் கிராமம் திருப்பாச்சேத்திக்கு அருகில் உள்ளது.
# பழையனூர்

## அருகமைந்த கிராமங்கள்

- மேலசொரிக்குளம் 4 கி.மீ.
- மாரநாடு 5 கி.மீ.
- கீழசொரிக்குளம் 5 கி.மீ.
- முதுவன்திடல் 6 கி.மீ.
- வீரனேந்தல் 6 கி.மீ.
# கர்ணன் (வகேலா வம்சம்)

**கர்ணன் (Karna)** ( 1296 - 1304) இவர் இந்தியாவின் குஜராத் பிராந்தியத்தின் கடைசி வகேலா மன்னர் ஆவார். தில்லி சுல்தானகத்தின் அலாவுதீன் கில்சிக்கு எதிரான தோல்வியைத் தவிர இவரது வாழ்க்கையைப் பற்றி அதிகம் அறியப்படவில்லை. அலாவுதீனின் படைகள் 1299 ஆம் ஆண்டில் இவரது இராச்சியத்தை கொள்ளையடித்தன. இவரை குசராத்திலிருந்து வெளியேற கட்டாயப்படுத்தின. அடுத்தடுத்த ஆண்டுகளில் கர்ணன் தனது பிரதேசத்தின் ஒரு சில பகுதியின் கட்டுப்பாட்டை மட்டும் பெற்றதாகத் தெரிகிறது. இருப்பினும், 1304 ஆம் ஆண்டில் இரண்டாவது படையெடுப்பு வகேலா வம்சத்தின் முடிவில் விளைந்தது.
# கர்ணன் (வகேலா வம்சம்)

## பெயர்கள்

இவரது பெயரின் மாறுபாடுகளில் கர்ணதேவன் (வகேலா கல்வெட்டுகளில்), ராய் கரண் (முஸ்லீம் வெளியீடுகளில்), மற்றும் கரண் தேவ் (வடமொழி இலக்கியங்களில்) ஆகியவை அடங்கும். சௌலூக்கிய மன்னர் முதலாம் கர்ணனிடமிருந்து இவரை வேறுபடுத்துவதற்காக அவர் இரண்டாம் கர்ணன் என்றும் அழைக்கப்படுகிறார். 15 ஆம் நூற்றாண்டின் காவியமான கன்கடதே பிரபந்தம் இவரை "ராவ் கர்னாதே" என்று அழைக்கிறது. 16 ஆம் நூற்றாண்டின் போர்த்துகீசிய வரலாற்றாசிரியர் யாவோ டி பாரோசு இவரை "கலகர்ணா" என்று அழைக்கிறார்.
# கர்ணன் (வகேலா வம்சம்)

## ஆரம்ப கால வாழ்க்கை

கர்ணன் வகேலா மன்னன் ராமனின் மகனவார். கர்ணன் தனது மாமா சரகதேவனுக்குப் பின்னர் (ராமனின் சகோதரர்) அரியணைக்கு வந்தான். சாரங்காதேவனின் இராச்சியம் இன்றைய குஜராத்தை உள்ளடக்கியது, மேலும் இன்றைய ராஜஸ்தானில் அபு வரை நீட்டிக்கப்பட்டிருந்தது. இந்த முழு நிலப்பரப்பையும் கர்ணன் பெற்றதாகத் தெரிகிறது. அலாவுதீன் கில்சிக்கு எதிரான தோல்வியைத் தவிர, இவரது ஆட்சியைப் பற்றி மிகக் குறைவாகவே அறியப்படுகிறது.